# da vihanañ
## Brezhoneg
### Etimologiezh

    Savet diwar an araogenn da ha bihanañ (derez-uhelañ an anv-gwan bihan).

### Troienn adverb

da vihanañ /daviˈ(h)ãːnã/
* D'an nebeutañ, d'an diwezhatañ.
** Daoust ha ne vez ket atav ar vicherourien e kostez an hini fall, pe da vihanañ brudet da vezañ fall ? — (Lan Inizan, Emgann Kergidu 1, Brest, 1877, eil emb. Al Liamm 1977, p. 55.)
** An Ap. — N'eo ket 'ta ! Pa varvit e c'hellit lavaret, da vihana, oc'h marvet evel ma oa dleet! [...]. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 15.)
** Va faeron a zo koshaet un tammig, diouzh gwelet e vlev gwenn da vihanañ. — (Brogarour, Onenn, Gwengamp, 1936, p. 65.)
** Krenañ a rae ivez an Aotrou Person dirak ar gac'herez diaes-se, ha setu peseurt troioù-gwidre a ranke c'hoari an den santel evit bezañ erru mat ganti, da vihanañ ur wechig. — (Jarl Priel, Va Zammig Buhez, Al Liamm, 1954, p. 19.)
** ..., met da vihanañ n'eo ket te, na laezh, na dour-orañjez a veze gwerzhet enni, nann da !·gwin a bep seurt liv ne lavaran ket, ... — (Jarl Priel, Va Zammig Buhez, Al Liamm, 1954, p. 110.)
** A-barzh lakaat ur bugel da stagañ d’ober un dra bennak e tle, da vihanañ, bezañ deuet un tammig skiant hag un tammig korf dezhañ. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 24.)
** E Breizh, da vihanañ, e oa gwisket dereat ar baotred a yae da c'houren, gant ur roched leien a c'holoe dezho o c'horf-bras, ... — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 35.)
** Kement-se eo en deus roet c'hoant din da zisplegañ dezho, ouzhpenn ma eñvorennoù ma-unan, doare-bevañ ha boazamantoù tud ma farrez, da vihanañ betek ar mare ma c'heller lavarout e oa c'hoazh Bretoned en hor bro. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 249.)

#### Stummoù all

* d'ar bihanañ

#### Troidigezhioù

* galleg : au moins , du moins